
     CONSILIUL JUDEŢEAN                                 
H O T Ă R Â R E

privind participarea Consiliului Judeţean Bistriţa-Năsăud la Programul 

“Reabilitare şi modernizare – 10.000 km drumuri de interes judeţean şi drumuri de interes local” pentru sectorul de drum „DJ 173, km 19+795-22+000, Şoimuş - Şieu, 
judeţul Bistriţa - Năsăud”

Consiliul Judeţean Bistriţa - Năsăud;


Având în vedere:

· Expunerea de motive nr. 2526/02.05.2011 a Preşedintelui Consiliului Judeţean Bistriţa - Năsăud; 

· Raportul nr. 2526/1/02.05.2011 elaborat de către Direcţia Programe, Integrare Europeană şi Lucrări Publice privind darea în administrare pe durată determinată a sectorului de drum „DJ 173, km 19+795-22+000, Şoimuş - Şieu , judeţul Bistriţa - Năsăud”;
· Programul Naţional de Dezvoltare a Infrastructurii aprobat prin Ordonanţa de Urgenţă a Guvernului  nr.105/2010;
· Procesul verbal de predare - primire  nr. 8702/24.01.2011, încheiat între Consiliul Judeţean Bistriţa - Năsăud şi Ministerul Dezvoltării Regionale şi Turismului cu ocazia predării Studiilor de Fezabilitate, Proiectelor Tehnice ale obiectivelor de investiţii trecute în anexele 1 - 4, solicitate pentru procedurile de atribuire a contractelor de proiectare şi execuţie a Programului Naţional de Dezvoltare a Infrastructurii;
· Hotărârea Consiliului Judeţean Bistriţa – Năsăud nr. 11 din 30 martie 2011 privind aprobarea studiului de fezabilitate şi ai indicatorilor tehnico - economici aferenţi Proiectului  „Modernizare DJ 173, km 19+795-22+000, Şoimuş - Şieu , judeţul Bistriţa - Năsăud”;
· Hotărârea de Guvern nr.530/02.06.2010 pentru aprobarea Programului „Reabilitare şi modernizare 10000 km drumuri de interes judeţean şi drumuri de interes local”  implementat de către Ministerul Dezvoltării Regionale şi Turismului, în perioada 2010-2013;
· Rapoartele nr. 2526/2/2011 ale Comisiilor de specialitate.

În temeiul prevederilor art. 91 şi 97 din Legea nr.215/2001  privind administraţia publică locală, republicată, cu modificările şi completările ulterioare,
H O T Ă R Ă Ş T E:

 
Art.1. Se aprobă participarea Consiliului Judeţean Bistriţa-Năsăud la Programul “Reabilitare şi modernizare – 10.000 km drumuri de interes judeţean şi drumuri de interes local” pentru sectorul de drum DJ 173 de la  km 19+795 la km 22+000 care face legătura între Şoimuş şi Şieu, judeţul Bistriţa – Năsăud”, inclusiv prin aplicarea prevederilor cuprinse la art. 17, alin. 2 din Hotărârea Guvernului nr. 530 / 2010.
Art.2. Cu ducere la îndeplinire a prezentei hotărâri se încredinţează Serviciul  Administrare Drumuri Judeţene şi Lucrări Publice, Direcţia Programe, Integrare Europeană şi Lucrări Publice din cadrul Consiliului Judeţean Bistriţa-Năsăud. 
Art.3. Prezenta hotărâre se comunică Ministerului Dezvoltării Regionale şi Turismului.
P R E Ş E D I N T E,
Liviu-Mihai Rusu

